

SAJTÓKÖZLEMÉNY

2021. december 10.

**Értesítést küld a NAV a gépjárműadó-tartozásról**

**Az értesítőt december elején azok kapják, akiknek 2021. november 23-án legalább 1 000 forint gépjárműadó-tartozásuk van.**

A gépjárműadót a 10032000-01079160 számú, NAV Belföldi gépjárműadó bevételi számlára kell befizetni

* átutalással,
* az ügyfélszolgálatokon bankkártyával,
* az Elektronikus Fizetési és Elszámolási Rendszeren (EFER) keresztül bankkártyával vagy házibankos átutalással, valamint
* csekken.

A pénzforgalmi számla nyitására kötelezettek kizárólag átutalással rendezhetik a befizetést.

Banki átutaláskor a közlemény rovatba az adószámot vagy az adóazonosító jelet kell beírni. Csekk legegyszerűbben a [NAV honlapján](https://nav.gov.hu/data/cms519068/Kerelem_CSEKK_kiadasahoz.pdf) igényelhető.

A gépjárműadó-tartozás pontos összege, a korábbi befizetések és az adónem aktuális egyenlege ügyfélkapus azonosítás után az [eBEV-portálon](https://ebev.nav.gov.hu/) a Szolgáltatások *> Adószámla és pótlékadatok > Adószámla* menüpontban [ellenőrizhető](https://nav.gov.hu/nav/ado/gepjarmuado/Segedlet_gepjarmuado_20211012.html).

Akinek van ügyfél-azonosító száma (PIN-kód), az telefonon is érdeklődhet **a NAV Ügyfél-tájékoztató és Ügyintéző Rendszerében** (ÜCC), belföldről a 80/20-21-22-es, külföldről a +36 (1) 441-9600-as telefonszámon. PIN-kód a TEL-adatlapon az [Online Nyomtatványkitöltő Alkalmazásban](https://onya.nav.gov.hu/) (ONYA) igényelhető.

A gépjárműadóról minden fontos információ megtalálható a NAV honlapján a következő linkeken:

<https://nav.gov.hu/nav/gyik/gepjarmuado>

<https://nav.gov.hu/nav/inf_fuz/2021>

**Nemzeti Adó- és Vámhivatal**

*Dr. Kis Péter András*

*szóvivő*

*sajto@nav.gov.hu*

*06305429418*

**Nemzeti Adó- és Vámhivatal**

Honlap: <https://nav.gov.hu> ­ Video FTP server: <https://media.nav.gov.hu/media>

Keressenek minket a közösségi oldalakon is!   